CELEX: 62016CN0553
Language: hr
Date: 2016-11-02 00:00:00
Title: Predmet C-553/16: Zahtjev za prethodnu odluku koji je 2. studenoga 2016. uputio Varhoven administrativen sad (Bugarska) – „TTL” EOOD protiv Direktor na Direktsia „Obzhalvane i danachno-osiguritelna praktika” – Sofia

23.1.2017   
            
            
               HR
            
            
               Službeni list Europske unije
            
            
               C 22/10
            
         Zahtjev za prethodnu odluku koji je 2. studenoga 2016. uputio Varhoven administrativen sad (Bugarska) – „TTL” EOOD protiv Direktor na Direktsia „Obzhalvane i danachno-osiguritelna praktika” – Sofia
   (Predmet C-553/16)
   (2017/C 022/15)
   Jezik postupka: bugarski
   
      Sud koji je uputio zahtjev
   
   Varhoven administrativen sad
   
      Stranke glavnog postupka
   
   
      Žalitelj u kasacijskom postupku:„TTL” EOOD
   
      Druga stranka u kasacijskom postupku: Direktor na Direktsia „Obzhalvane i danachno-osiguritelna praktika” – Sofia
   
      Prethodna pitanja
   
   
               1.
            
            
               Nalaže li nacionalna odredba kao što je članak 175. stavak 2. točka 3. DOPK-a, koja rezidentnom društvu, koje isplaćuje dohodak koji podliježe porezu po odbitku, obvezu plaćanja kamata za razdoblje od isteka roka za plaćanje poreza na dohodak do datuma na koji nerezidentno društvo sa sjedištem u drugoj državi članici dostavi dokaz o ispunjenju zahtjeva za primjenu Konvencije o izbjegavanju dvostrukog oporezivanja sklopljene s Republikom Bugarskom, uključujući i u slučajevima u kojima, na temelju Konvencije, ne treba platiti porez ili treba platiti manji porez, sukladno članku 5. stavku 4. i članku 12. stavku (b) UEU-a?
            
         
               2.
            
            
               Jesu li sukladni člancima 49., 54, 63. i članku 65. stavcima 1. i 3. UFEU-a nacionalna odredba kao što je članak 175. stavak 2. točka 3. DOPK-a i porezna praksa, prema kojima se rezidentnom društvu, koje isplaćuje dohodak koji podliježe porezu po odbitku, obračunavaju kamate za razdoblje od isteka roka za plaćanje poreza na dohodak do datuma na koji nerezidentno društvo sa sjedištem u drugoj državi članici dostavi dokaz o ispunjenju zahtjeva za primjenu Konvencije o izbjegavanju dvostrukog oporezivanja sklopljene s Republikom Bugarskom, uključujući i u slučajevima u kojima, na temelju Konvencije, ne treba platiti porez ili treba platiti manji porez?